=== Eilers Eg ===
[[Fil:Christmas at Eilers Eg 2017 11.jpg|thumb|Endestationen Eilers Eg under et julearrangement.]]
[[Fil:Ventesal fra Fruens Bøge.jpg|thumb|Ventesalen fra Fruens Bøge i Odense.]]
[[Fil:Gammel Sparegodtvej 01.jpg|thumb|Stoppestedet Gammel Sparegodtvej åbnede i 2000.]]
Arbejdet med den femte og sidste etape af normalsporsstrækningen til Eilers Eg kom til at tage noget længere tid end de foregående etaper. Dels fordi der skulle anlægges en [[vendesløjfe]] til [[endestation]]en her, og dels fordi genopførelsen af Valby Gamle Remise kom indimellem.<ref name="sløjferne">''Så blev sløjferne bundet sammen!'' af Søren Johansen. BYtrafik 3/1999, s. 99-101 og 139-140.</ref> Forarbejdet til vendesløjfen omfattede blandt andet fældning af mange træer, afgravning af 1.200 m³ jord og et omfattende dræningsarbejde i 1993. I 1995 var der fortsatte jordarbejder og kloakering af hensyn til afvanding af området. Tracéen fra Broen blev desuden planeret, og der blev opsat køreledningsmaster. I 1997-1988 anlagdes sporene til vendesløjfen og i 1998 også på strækningen fra Broen.<ref>Carstensen m.fl., s. 34-39</ref> I foråret 1999 afsluttedes arbejdet med ophængning af køreledninger, hvorefter der kunne foretages prøvekørsler.<ref name="Klar til">''Klar til indvielse'' af Svend Christensen. BYtrafik 3/1999, s. 141-142.</ref> Men så kunne de 17 års anlægsarbejder, der havde fundet sted på normalsporsstrækningen siden 1982, også erklæres for afsluttet. De samlede anlægsarbejder på hele normalsporsstrækningen havde kostet 1,65 mio. kr., hvortil kom gratis eller rabatter på materialer. Der skønnedes at de frivillige medarbejdere havde brugt 75.000 arbejdstimer svarende til 40 [[årsværk]].<ref name="sløjferne" />
Bygninger,_konstruktioner_og_anlæg